4.5.2012 Jurnalul Oficial al Uniunii Europene L 119/43 DECIZII DECIZIA 2012/237/PESC A CONSILIULUI din 3 mai 2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) Având în vedere gravitatea situației actuale din Republica Guineea-Bissau, Consiliul consideră că este necesar să se adopte măsuri care vizează persoanele care încearcă să prevină sau să blocheze un proces politic paşnic, sau care întreprind acţiuni care subminează stabilitatea în Republica Guineea-Bissau, în special acele persoane care au jucat un rol important în revolta de la 1 aprilie 2010 şi în lovitura de stat din 12 aprilie 2012 şi care urmăresc prin acţiunile lor subminarea statului de drept, limitarea supremației puterii civile şi promovarea impunității şi instabilității în țară. (2  Sunt necesare acţiuni suplimentare din partea Uniunii pentru punerea în aplicare a anumitor măsuri, ADOPTĂ PREZENTA DECIZIE: Articolul 1 (1) Statele membre iau măsurile necesare pentru a împiedica intrarea pe teritoriul lor sau tranzitarea acestuia de către persoane implicate în sau care sprijină acţiunile care amenință pacea, securitatea sau stabilitatea Republicii Guineea-Bissau, precum şi de către persoanele asociate cu acestea, astfel cum figurează în anexă. (2) Alineatul (1) nu obligă un stat membru să refuze intrarea pe teritoriul său a propriilor resortisanți. (3) Alineatul (1) nu aduce atingere cazurilor în care unui stat membru îi revin obligații în temeiul dreptului internațional, și anume: (a) în calitate de țară-gazdă a unei organizații internaționale interguvernamentale; (b) în calitate de ţară-gazdă a unei conferințe internaționale organizate de Organizaţia Naţiunilor Unite sau sub auspiciile acesteia; (c) în temeiul unui acord multilateral care conferă privilegii și imunități; sau (d) în temeiul Tratatului de conciliere din 1929 (Pactul de la Lateran) încheiat între Sfântul Scaun (Statul Cetăţii Vatica- nului) și Italia. (4) Se consideră că alineatul (3) se aplică de asemenea în cazul în care un stat membru este țara-gazdă a Organizației pentru Securitate și Cooperare în Europa (OSCE). (5) Consiliul este informat în mod corespunzător în toate cazurile în care un stat membru acordă o derogare în temeiul alineatului (3) sau al alineatului (4). (6) Statele membre pot acorda derogări de la măsurile impuse în temeiul alineatului (1) în cazul în care călătoria este justificată de necesități umanitare urgente, sau de participarea la reuniuni interguvernamentale, inclusiv la cele promovate de Uniune sau găzduite de un stat membru care asigură preşedinția OSCE, în cadrul cărora se poartă un dialog politic vizând în mod direct promovarea democrației, a drepturilor omului şi a statului de drept în Republica Guineea-Bissau. (7) Un stat membru care doreşte să acorde derogările menţionate la alineatul (6) informează Consiliul în scris în acest sens. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică o obiecţie, Consiliul, hotărând cu majoritate calificată, poate decide să acorde derogarea propusă. (8)  În cazurile în care, în temeiul alineatelor (3), (4), (6) și (7), un stat membru autorizează intrarea sau tranzitul pe teritoriul său al persoanelor enumerate în anexă, autorizația se limitează la scopul pentru care a fost acordată și la persoanele la care se referă. Articolul 2 (1) Se îngheață toate fondurile și resursele economice care aparțin, sunt deţinute, păstrate sau controlate de către persoane fizice sau juridice, entități sau organisme care sunt implicate în sau care sprijină acţiunile care ameninţă pacea, securitatea sau stabilitatea în Republica Guineea-Bissau, precum şi de către orice persoane fizice sau juridice, entități sau organisme asociate acestora, astfel cum figurează în anexă. (2) Niciun fond și nicio resursă economică nu se pun, în mod direct sau indirect, la dispoziția persoanelor fizice sau juridice, a entităților sau a organismelor care figurează în anexă şi nici nu se pot utiliza în beneficiul acestora. (3) Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră corespun- zătoare, după ce a hotărât că fondurile sau resursele economice în cauză sunt: